ธงชาติ
สำหรับธงที่ใช้โดยกลุ่มกบฏในประเทศอัฟกานิสถาน ดูที่ ธงกบฏอัฟกัน

**ธงชาติอัฟกานิสถาน** (ปาทาน: د افغانستان بیرغ; ดารี: پرچم افغانستان) ยังคงขัดแย้งระหว่างธง*โดยพฤตินัย*ของเอมิเรตอิสลามอัฟกานิสถานของประเทศนี้มีธงรวม 25 ผืนนับตั้งแต่การก่อตั้งราชวงศ์โฮทักใน ค.ศ. 1709 ตลอดช่วงคริสต์ศตวรรษที่ 20 อัฟกานิสถานมีธงชาติถึง 19 ผืน ซึ่งมากกว่าชาติอื่นใดในโลกยุคนั้น และส่วนใหญ่มีสีดำ แดง และเขียว

หลังการยึดกรุงคาบูลในวันที่ 15 สิงหาคม ค.ศ. 2021 มีสองหน่วยงานที่อ้างสิทธิเป็นรัฐบาลอัฟกานิสถานโดยชอบธรรม ซึ่งใช้ธงไม่เหมือนกัน โดยเอมิเรตอิสลามอัฟกานิสถานที่ควบคุมโดยตอลิบานใช้ธงขาวที่มีคำชะฮาดะฮ์สีดำ ส่วนนานาชาติยอมรับธงสาธารณรัฐอิสลามอัฟกานิสถานที่มีธงไตรรงค์กับตราแผ่นดินสีขาวตรงกลาง สำนักงานใหญ่สหประชาชาติในนิวยอร์กยังคงชูธงของสาธารณรัฐอิสลามอัฟกานิสถานต่อไป และในกีฬาพาราลิมปิกฤดูร้อน 2020 ซึ่งจัดขึ้นหลังคาบูลถูกยึด

ประวัติ
-------

### เอมิเรตอัฟกานิสถาน

บทความหลัก: เอมิเรตอัฟกานิสถาน
* พ.ศ. 2252 - 2271พ.ศ. 2369 - 2423พ.ศ. 2252 - 2271  
พ.ศ. 2369 - 2423
* พ.ศ. 2444 - 2462พ.ศ. 2444 - 2462
* พ.ศ. 2462 - 2464พ.ศ. 2462 - 2464

ธงชาติอัฟกานิสถานยุคแรก เริ่มใช้ในสมัยราชวงศ์โฮทาคิ มีลักษณะเป็นธงพื้นสีดำเกลี้ยง ต่อมาในสมัยการปกครองของอับดุร์ เราะห์มาน ข่าน (Abdur Rahman Khan) ได้มีการรื้อฟื้นธงพื้นสีดำเกลี้ยงใช้เป็นธงชาติอย่างเป็นทางการ ในสมัยการปกครองของฮาบิบุลเลาะห์ ข่าน (Habibullah Khan) ได้เพิ่มรูปตราแผ่นดินที่กลางผืนธง ต่อมา อมานุลเลาะห์ (Amanullah Khan) มีการแก้ไขแบบตรา โดยเพิ่มรัศมี 8 ทิศ ล้อมรอบรูปตราแผ่นดิน เป็นธงชาติผืนแรกในรัชสมัยของพระองค์
เมื่อ พ.ศ. 2469 (ต่อมาสถาปนาตนเองเป็นพระเจ้าชาห์ (Shah) เมื่อเปลี่ยนรูปแบบประเทศเป็นราชอาณาจักร)

### จักรวรรดิดูรานี

บทความหลัก: จักรวรรดิดูรานี
* พ.ศ. 2385 - 2394พ.ศ. 2385 - 2394

### ราชอาณาจักรอัฟกานิสถาน

บทความหลัก: ราชอาณาจักรอัฟกานิสถาน
พ.ศ. 2471 - 2472
* พ.ศ. 2471พ.ศ. 2471
* พ.ศ. 2471พ.ศ. 2471
* พ.ศ. 2471 - 2472พ.ศ. 2471 - 2472

ธงชาติผืนที่ 2 ได้มีการนำแบบธงยุคก่อนหน้าธงเมื่อ พ.ศ. 2462 มาปรับแก้ไข โดยยกเอารัศมีล้อมภาพออก และ ปรับขนาดแบบตรา โดยขยายตราให้ใหญ่ขึ้น ประกอบช่อชัยพฤกษ์รองรับที่ด้านล่างของตรา ธงชาติผืนที่ 3 พระเจ้าอมานุลเลาะห์ ได้มีการแก้ไขแบบธงในปี พ.ศ. 2471 ให้มีลักษณะเป็นธงสามสีแบ่งตามแนวนอน พื้นสีดำ-แดง-เขียว หมายถึงเลือดที่หลั่งออกมาเพื่อเอกราช ในสงครามอังกฤษ-อัฟกัน ครั้งที่ 3 และ ความหวังต่ออนาคตเบื้องหน้า กลางธงมีตราแผ่นดินยุค พ.ศ. 2462 แบบธงนี้เป็นไปได้ว่า พระเจ้าอมานูเลาะห์ชาห์จะทรงได้รับอิทธิพล จากธงชาติเยอรมนี (ธงสีดำ-แดง-ทอง) ภายหลังที่พระองค์เสด็จประพาสยุโรปเมื่อ พ.ศ. 2470

ธงชาติผืนที่ 4 ได้แก้ไขแบบธงจ่าก ธงแถบแนวนอนเป็นธงแถบแนวตั้ง ประกอบตราแผ่นดินแบบใหม่ ตราแผ่นดินมีลักษระเป็นภาพยอดเขาปกคลุมด้วยหิมะ เบื้องหลังเป็นพระอาทิตย์อุทัย หมายถึง การเริ่มต้นของราชอาณาจักรใหม่ซึ่งมีเอกราชของตนเอง

พ.ศ. 2472 - 2473
* พ.ศ. 2472พ.ศ. 2472
* พ.ศ. 2473พ.ศ. 2473

ธงชาติในรัชสมัยพระเจ้าฮาบิบุลเลาะห์คาลาคานี หรือฮาบิบุลเลาะห์ข่าน (Habibullah Khan) พระนามอย่างเป็นทางการคือ บาชา-อี-ซาเกา (Bacha-i-Saqao) ลักษณะธงสามสี แดง-ดำ-ขาวนี้ เป็นธงของอัฟกานิสถาน อย่างที่เคยใช้ในสมัยการยึดครองโดยจักรวรรดิมองโกล ในช่วงพุทธศตวรรษที่ 18 โดยประมาณ

พ.ศ. 2473 - 2516
* พ.ศ. 2472 - 2473พ.ศ. 2472 - 2473
* พ.ศ. 2473 - 2516พ.ศ. 2473 - 2516

ธงชาติในรัชสมัยพระเจ้ามูฮัมหมัด นาดีร์ ชาห์สมัยแรก ในยุคนี้ธงสามสี สีดำ-แดง-เขียว ถูกนำมาใช้อีกครั้งหนึ่ง ส่วนภาพตราแผ่นดินกลางธงนั้น ใช้ตราอย่างธงชาติในสมัย พ.ศ. 2462 ต่อมาในรัชสมัยพระเจ้ามูฮัมหมัด นาดีร์ ชาห์สมัยหลัง และพระเจ้ามูฮัมหมัด ซาฮีร์ ชาห์ ธงนี้ปรับปรุงจากธงในสมัย พ.ศ. 2472 โดยยกเอารัศมีแปดทิศออก และขยายตราให้ใหญ่ขึ้น ที่ระหว่างรูปสุเหร่าและช่อรวงข้าวที่ล้อมตราสัญลักษณ์นั้น มีเลขฮิจเราะห์ศักราชที่ 1348 เขียนด้วยอักษรอาหรับ (١٣٤٨) ซึ่งเป็นปีที่พระเจ้ามูฮัมหมัด นาดีร์ ชาห์ เสวยราชสมบัติ (ตรงกับ ค.ศ. 1929 ตามปฏิทินเกรกอเรียน หรือ พ.ศ. 2472 โดยประมาณ)

### สาธารณรัฐ

บทความหลัก: สาธารณรัฐอัฟกานิสถาน
* พ.ศ. 2516พ.ศ. 2516

ธงชาติแบบแรกของสาธารณรัฐ เป็นการเอาธงในสมัยก่อนหน้ามาใช้เป็นการชั่วคราว โดยลบเลข ฮ.ศ. 1348 ออกเสีย ต่อมามีการแก้ไขแแบบธง สำหรับใช้เป็นธงของสาธารณรัฐแบบที่ 2 ใช้สีอย่างธงชาติเดิม แต่เรียงแถบสีใหม่ตามแนวนอน เป็นสีดำ-แดง-เขียว ตามลำดับ แถบสีเขียวนั้นกว้างเป็นสองเท่าของแถบสีดำและแดง ที่มุมธงบนด้านคันธงใช้ภาพตราสัญลักษณ์ใหม่ เป็นตรานกอินทรีสยายปีกมีรัศมีเปล่งที่ศีรษะ (หมายถึงสาธารณรัฐที่เกิดใหม่) มีรูปที่นั่งแสดงธรรมที่อกนก (หมายถึงสุเหร่า ศาสนาสถานในศาสนาอิสลาม) ล้อมรอบด้วยช่อรวงข้าว รูปเหล่านี้เป็นสีเหลือง สีธงชาติในสมัยนี้มีการนิยามไว้ว่า สีดำหมายถึงประวัติศาสตร์แห่งความมืดมนและทุกข์ยากของชาติ สีแดงหมายถึงเลือดที่หลั่งรินเพื่อเอกราช และสีเขียวหมายถึงความมั่งคั่งจากการทำเกษตรกรรม

### สาธารณรัฐประชาธิปไตย

บทความหลัก: สาธารณรัฐประชาธิปไตยอัฟกานิสถาน
* พ.ศ. 2521พ.ศ. 2521
* พ.ศ. 2521 - 2522พ.ศ. 2521 - 2522
* กันยายน-ธันวาคม พ.ศ. 2522กันยายน-ธันวาคม พ.ศ. 2522
* พ.ศ. 2523พ.ศ. 2523
* พ.ศ. 2523 - 2530พ.ศ. 2523 - 2530

เมื่อผู้นำของสาธารณรัฐ ถูกสังหารในการรัฐประหารโดยพรรคคอมมิวนิสต์ รัฐบาลระบอบใหม่ของพรรคดังกล่าว จึงได้ยกเอาสัญลักษณ์ในธงชาติของสาธารณรัฐเดิมออกเสีย ธงในยุคนี้ใช้ธงแดงมีรูปสัญลักษณ์ประกอบที่มุมธงบนด้านคันธง ตามความนิยมของประเทศที่ปกครองด้วยพรรคคอมมิวนิสต์โดยทั่วไป รูปสัญลักษณ์นั้น มีลักษณะเป็นรูปช่อรวงข้าวมีแพรแถบข้อความที่ตอนล่าง เหนือดวงตรามีรูปดาวสีเหลือง (หมายถึงชนชาติหลัก 5 ชนชาติของประเทศ) ภายในช่อรวงข้าวมีอักษรอาหรับ เป็นข้อความว่า "คาลก์" ("Khalq") แปลว่า ประชาชน ธงนี้เป็นธงเดียวกับธงของกลุ่มคาลก์ ของพรรคประชาธิปไตยประชาชนอัฟกานิสถาน ภายใต้การนำของประธานาธิบดี นูร์ มูฮัมหมัด ตะรากี จนกระทั่งเขาถูกลอบสังหารเมื่อเดือนกันยายน พ.ศ. 2522

ธงนี้ใช้อยู่ในระยะเวลาอันสั้น ตั้งแต่เดือนกันยายนถึงเดือนธันวาคม พ.ศ. 2522 ในสมัยที่ประเทศอยู่ภายใต้การนำของฮะฟีซอลลาห์ อะมีน ลักษณะเป็นธงแดง ภายในมีตรารูปฟันเฟืองกับรวงข้าวซ้อนทับกัน (หมายถึงการเกษตร) ซึ่งธงนี้เดิมก็ได้ใช้เป็นธงประจำพรรคประชาธิปไตยประชาชนอัฟกานิสถานด้วย การเข้ายึดครองอัฟกานิสถานโดยสหภาพโซเวียต ในเดือนธันวาคมของปีนั้น ทำให้รัฐบาลของนายฮะฟีซอลลาห์ อะมีน สิ้นสภาพลง

หลังจากการโค่นล้มรัฐบาลกลุ่มคาล์กของนายฮะฟีซอลลาห์ อะมีน โดยกลุ่มปาร์ชาม ภายใต้การนำของนายบาบรัค คาร์มาล ด้วยความช่วยเหลือจากสหภาพโซเวียต รัฐบาลใหม่ได้นำธงสามสี ดำ-แดง-เขียว กลับมาใช้อีกครั้ง มีความหมายถึงประวัติศาสตร์ของชาติ การเสียสละเพื่อเอกราช และศาสนาอิสลาม ตามลำดับ ที่มุมธงบนด้านคันธง มีรูปตราสัญลักษณ์ใหม่ แสดงภาพพระอาทิตย์อุทัย (ตามนามเดิมของประเทศ ซึ่งมีชื่อว่า โคระส่าน (Khorasan) แปลว่า แดนแห่งพระอาทิตย์อุทัย) ภาพแท่นแสดงธรรมและคัมภีร์อัลกุรอาน (หมายถึง ศาสนาอิสลาม) ฟันเฟืองอันเป็นสัญลักษณ์ของอุตสาหกรรม ดาวแดงแห่งลัทธิคอมมิวนิสต์ ทั้งหมดล้อมด้วยรูปช่อรวงข้าว พันด้วยแพรแถบสีธงชาติ

### สาธารณรัฐที่ 2

ธงในสมัยสาธารณรัฐที่ 2 ใช้ธงลักษณะอย่างธงยุคก่อนหน้า แต่รายละเอียดในตราสัญลักษณ์มีการเปลี่ยนแปลงหลายประการ โดยรูปดาวแดงและคัมภีร์อัลกุรอานถูกยกออกไป ย้ายรูปฟันเฟืองมาไว้ตอนล่าง และพื้นสีเขียวในตรานั้นเป็นรูปโค้งแสดงขอบฟ้า ภายหลังการล่มสลายของสหภาพโซเวียต

### รัฐอิสลาม

บทความหลัก: รัฐอิสลามอัฟกานิสถาน
* 27 เมษายน - 6 ธันวาคม พ.ศ. 253527 เมษายน - 6 ธันวาคม พ.ศ. 2535
* พ.ศ. 2535 - 2544พ.ศ. 2535 - 2544
* พ.ศ. 2544 - 2545พ.ศ. 2544 - 2545

ธงชาติในสมัยรัฐอิสลาม เมื่อ พ.ศ. 2535 ลักษณะเป็นธงสามสีแถบสีดำ-ขาว-เขียว แบ่งตามแนวนอน บนแถบสีดำมีข้อความภาษาอาหรับว่า "อัลลอหฺ อัคบาร์" (อัลลอหฺทรงยิ่งใหญ่ที่สุด) แถบกลางมีรูปอักษรที่เรียกว่า ชะฮาดะฮ์ ซึ่งเป็นข้อความภาษาอาหรับ แปลความได้ว่า "ข้าพเจ้านับถือว่า ไม่มีพระเจ้าอื่นใดนอกเหนือจากอัลลอหฺ และศาสดามุฮัมมัดคือ​ศาสนทูตแห่งอัลลอหฺ" ในภายหลังได้มีการแก้ไขแบบธง โดยเพิ่มรูปตราแผ่นดินแบบลายเส้นสีทองที่กลางธง ในเดือนพฤศจิกายน พ.ศ. 2544 ได้เพิ่มข้อความภาษาอาหรับสีฟ้าอยู่ระหว่างตราแผ่นดินบนแถบสีขาว ความว่า

### เอมิเรตอิสลาม

บทความหลัก: เอมิเรตอิสลามอัฟกานิสถาน
* พ.ศ. 2539 - 2540พ.ศ. 2539 - 2540
* พ.ศ. 2540 - 2544 15-18 สิงหาคม พ.ศ. 2564พ.ศ. 2540 - 2544  
 15-18 สิงหาคม พ.ศ. 2564
* พ.ศ. 2540 - 2544 ()พ.ศ. 2540 - 2544 ()

ธงชาติในสมัยเอมิเรตอิสลาม กลุ่มตอลิบานใช้ธงพื้นขาวเกลี้ยง เป็นธงชาติอัฟกานิสถานภายใต้การปกครองของตนเอง ภายหลังมีการเพิ่มอักษรชะฮาดะฮ์ได้มีการเพิ่มลงบนธงพื้นสีขาวในสมัยนี้ อนึ่งธงชาติอัฟกานิสถานในช่วง พ.ศ. 2540 - 2543 ได้ถูกนำกลับมาใช้อีกครั้งเนื่องจากกลุ่มตาลีบันได้ยึดกรุงคาบูลในวันที่ 15 สิงหาคม พ.ศ. 2564

### รัฐบาลเฉพาะกาล

บทความหลัก: รัฐบาลแห่งรัฐอิสลามอัฟกานิสถาน ชุดถ่ายโอนอำนาจ
* ธงชาติธงชาติ
* ธงราชการ ตราแผ่นดินสีทองธงราชการ ตราแผ่นดินสีทอง

ธงชาติในสมัยรัฐบาลเฉพาะกาล ชุดถ่ายโอนอำนาจ ใช้ธงลักษณะคล้ายกับธงในสมัยราชอาณาจักรยุค พ.ศ. 2472 เป็นพื้นสีดำ-แดง-เขียว แบ่งตามแนวตั้ง กลางธงมีตราแผ่นดินแบบลายเส้นสี ธงนี้แตกต่างจากธงเดิม ตรงที่มีการเพิ่มรูปอักษรชะฮาดะฮ์ที่ตอนบนของตรา และเลขบนปีฮิจเราะห์ศักราชเป็นปี ฮ.ศ. 1298 (١۲۹٨) ตรงกับปี ค.ศ. 1919 หรือ พ.ศ. 2472 ตามปฏิทินเกรกอเรียน ซึ่งเป็นปีที่ได้รับเอกราชจากสหราชอาณาจักร ในส่วนราชการใช้ตราแผ่นดินแบบลายเส้นสีทองบนธง อัตราส่วน 1:2

### สาธารณรัฐอิสลาม

* พ.ศ. 2547 - 2556พ.ศ. 2547 - 2556
* พ.ศ. 2556 - 2564พ.ศ. 2556 - 2564

ธงชาติที่ใช้อยู่นี้ เริ่มใช้ตั้งแต่ พ.ศ. 2547 ลักษณะคล้ายธงก่อนหน้า แต่ปรับขนาดอัตราส่วนธงใหม่ นอกจากนี้ ยังมีการเพิ่มรูปอักษร "ชาฮาดาห์" ลงในตอนบนของตราด้วย ในปี พ.ศ. 2556 ได้มีการปรับแก้ในรายละเอียดของธงในบางประการ

### ธงตำแหน่งราชการ

ธงพระอิสริยยศสำหรับพระมหากษัตริย์แห่งอัฟกานิสถาน
* พ.ศ. 2473 - 2516Small  vexillological symbol or pictogram in black and white showing the different uses of the flag พ.ศ. 2473 - 2516

ธงประธานาธิบดีอัฟกานิสถาน
* พ.ศ. 2547 - 2556Small  vexillological symbol or pictogram in black and white showing the different uses of the flag พ.ศ. 2547 - 2556
* พ.ศ. 2556 - 2561พ.ศ. 2556 - 2561

ดูเพิ่ม
-------

* รายชื่อธงในประเทศอัฟกานิสถาน
* เพลงชาติอัฟกานิสถาน

หมายเหตุ
--------

1. ↑  รัฐบาลโดยพฤตินัยนับตั้งแต่การยึดกรุงคาบูล (พ.ศ. 2564)

อ้างอิง
-------

1. ↑  
Smith, Whitney (25 October 1997). "New flags: Islamic Emirate of Afghanistan". *The Flag Bulletin*. XXXVI-5 (177).
2. ↑  "Flag and Emblem Law of the Islamic Emirate of Afghanistan". คลังข้อมูลเก่าเก็บจากแหล่งเดิมเมื่อ 2019-06-03. สืบค้นเมื่อ 2021-09-09.
3. ↑  "Afghanistan Flag". *Flags Corner*. June 9, 2016. คลังข้อมูลเก่าเก็บจากแหล่งเดิมเมื่อ 17 November 2016. สืบค้นเมื่อ August 28, 2019.`{{cite web}}`: CS1 maint: unfit URL (ลิงก์)
4. ↑  "Afghanistan". *The World Factbook*. Central Intelligence Agency. 11 August 2021. สืบค้นเมื่อ 16 August 2021.
5. ↑  Artimovich, Nick; McMillan, Joe; Macdonald, Ian (2016-09-21). "Historical Flags (Afghanistan)". *Flags of the World*. เก็บจากแหล่งเดิมเมื่อ July 4, 2017. สืบค้นเมื่อ February 11, 2020.
6. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-08-15. สืบค้นเมื่อ 2021-09-09.
7. ↑
8. ↑  Berkeley, Geoff (24 August 2021). "New Zealand to miss Paralympic Opening Ceremony due to COVID-19 fears". *Inside the Games*. Dunsar Media Company Limited. สืบค้นเมื่อ 24 August 2021.

แหล่งข้อมูลอื่น
---------------

* ​ธงชาติอัฟกานิสถาน ที่ Flags of the World (อังกฤษ)
* Afghantribes: พัฒนาการของธงชาติอัฟกานิสถาน เก็บถาวร 2010-02-14 ที่ เวย์แบ็กแมชชีน
* Encyclopedia Iranica: ธงชาติอัฟกานิสถาน
* ธงชาติอัฟกานิสถาน
* ธงชาติอัฟกานิสถาน


| * ด
* ค
* ก
อัฟกานิสถาน บทความเกี่ยวกับประเทศอัฟกานิสถาน |
| --- |
| ประวัติศาสตร์ | 
* Timeline of the history of Afghanistan
* Pre-Islamic period
* Greater Khorasan
* Islamic conquest
* History of Arabs in Afghanistan
* Mongol invasion
* Hotaki dynasty
* Durrani Empire
* Third Battle of Panipat
* Battle of Jamrud
* First Anglo-Afghan War
* Second Anglo-Afghan War
* Third Anglo-Afghan War
* European influence
* Reforms of Amanullah Khan and civil war
* Reigns of Nadir Shah and Zahir Shah
* Daoud's Republic
* Democratic Republic
* Soviet war
* since 1992
* 2001 invasion

 |
| การเมือง | 
* เขตการปกครอง
* รัฐธรรมนูญ
* Loya jirga
* ประธานาธิบดี
* Hamid Karzai
* รองประธานาธิบดี
* Ahmad Zia Massoud
* Karim Khalili
* Afghan Cabinet of Ministers
* สมัชชาแห่งชาติ
* House of Elders
* House of the People (Afghanistan)
* เลือกตั้ง
* ผู้ว่าราชการ
* Afghan Supreme Court
* Chief Justice of Afghanistan
* สิทธิมนุษยชน
* LGBT rights
* Foreign relations of Afghanistan

 |
| ประชากรศาสตร์ | 
* ศาสนา
* Pashtun people
* ชาวทาจิก
* Farsiwan
* Qizilbash
* ชาวฮาซารา
* ชาวอุซเบก
* ชาวเติร์กเมน
* Baloch people
* Nuristani people
* อาหรับ
* Persian (Dari)
* ซุนนี
* ชีอะฮ์
* ภาษา

 |
| ภูมิศาสตร์ | 
* เขตการปกครอง
* จังหวัด
* อำเภอ
* เมือง
* รายชื่อภูเขาไฟในประเทศอัฟกานิสถาน

 |
| เศรษฐกิจ | 
* Afghan afghani
* พลังงาน
* การทำเหมืองแร่
* ภาษี
* การท่องเที่ยว
* Heroin
* International rankings

 |
| สังคมวัฒนธรรม | 
* ดนตรี
* บทประพันธ์
* Pashtunwali
* อาหาร
* การศึกษา
* War rugs
* Islamic Holiday
* แสตมป์
* ธงชาติ
* โอลิมปิก

 |
| โครงสร้างพื้นฐาน | 
* การคมนาคม
* ทางหลวงคาบูล-คันดาฮาร์
* ทางหลวงคาบูล-เฮราต
* ท่อส่งน้ำมันทรานส์-อัฟกานิสถาน
* ท่าอากาศยาน
* แอเรียนา อัฟกัน แอร์ไลน์
* ระบบราง
* การสื่อสาร

 |
| หมวดหมู่ หมวดหมู่ |

| * ด
* ค
* ก
ธงชาติของประเทศและธงของดินแดนในทวีปเอเชีย |
| --- |
| รัฐเอกราช | 
* กัมพูชา
* กาตาร์
* เกาหลีใต้
* เกาหลีเหนือ
* คาซัคสถาน
* คีร์กีซสถาน
* คูเวต
* จอร์เจียย
* จอร์แดน
* จีน
* ญี่ปุ่น
* ซาอุดีอาระเบีย
* ซีเรีย
* ไซปรัส
* ติมอร์-เลสเต
* ตุรกี
* เติร์กเมนิสถาน
* ทาจิกิสถาน
* ไทย
* เนปาล
* บรูไน
* บังกลาเทศ
* บาห์เรน
* ปากีสถาน
* ปาเลสไตน์
* พม่า
* ฟิลิปปินส์
* ภูฏาน
* มองโกเลีย
* มัลดีฟส์
* มาเลเซีย
* เยเมน
* รัสเซียย
* ลาว
* เลบานอน
* เวียดนาม
* ศรีลังกา
* สหรัฐอาหรับเอมิเรตส์
* สิงคโปร์
* อัฟกานิสถาน
* อาเซอร์ไบจานย
* อาร์มีเนีย
* อินเดีย
* อินโดนีเซีย
* อิรัก
* อิสราเอล
* อิหร่าน
* อุซเบกิสถาน
* โอมาน

 |
| ดินแดน | 
* ฮ่องกง
* ชัมมูและกัศมีร์
* เคอร์ดิสถาน
* มาเก๊า
* นากอร์โน-คาราบัคย
* ไต้หวัน
* สาธารณรัฐตุรกีแห่งไซปรัสเหนือ
* อับฮาเซีย
* เซาท์ออสซีเชีย

 |
| องค์กรกีฬา | 
* ซีเกมส์
* อาเซียนพาราเกมส์
* สภาโอลิมปิกแห่งเอเชีย
* สหพันธ์กีฬาเฟสปิก

 |
| (ย) อาจจัดให้อยู่ในทวีปยุโรป |